আবদুস সামাদ কওমি ও দাখিল মাদ্রাসায় লেখাপড়া করেছেন। ধর্মের নিজস্ব ব্যাখ্যা প্রচারে তামিম চৌধুরী তাঁকে কাজে লাগান। তামিম চৌধুরীর সঙ্গে তিনি কল্যাণপুর ও মিরপুরের বিভিন্ন প্রশিক্ষণকেন্দ্রে এসেছেন এবং বয়ান দিয়ে গেছেন বলে জানান মনিরুল ইসলাম। হোলি আর্টিজান বেকারিতে হামলার আগে আবদুস সামাদকে উত্তরবঙ্গে পাঠিয়ে দেওয়া হয়। তিনি উত্তরবঙ্গের প্রশিক্ষণ শিবিরগুলোতে কাজ করতে থাকেন। আবদুস সামাদ নব্য জেএমবির জন্য নীতিগত সিদ্ধান্ত দেওয়া, সদস্য সংগ্রহ, অর্থ সংগ্রহ, বোমা তৈরির কাজ করতেন।